Charles Dupuy

Charles Alexandre Dupuy (ʃaʁl dypɥi; 5ma di novembro 1851 - 23ma di julio 1923) esis Franca statestro, chefministro di la lando tri foyi.

Il naskis en Le Puy-en-Velay, Arvernia, e divenis inspektisto di skoli, tale saveskante la stando di edukado en Francia. En 1892 il divenis ministro di publika instruktado en la ministraro di Alexandre Ribot. Il sequis Ribot kom chefministro de aprilo 1893 til decembro di ta yaro, kande il demisionis e pose elektesis kom prezidanto di la chambro. Il divenis chefministro, ye la duesma foyo, en mayo 1894. Il esis akompananta la Franca prezidanto Marie François Sadi Carnot en junio 1894 kande Carnot asasinesis. Il esis kandidato por la prezidanteso, ma ne elektesis, e duris kom chefministro til januaro 1895. Il esis chefministro, ye la triesma foyo, de novembro 1898 til junio 1899.

Kategorio:Chefministri di Francia
Kategorio:Prezidanti di Francia